प्रिन्स आणि लवसोबत त्यांचे आईवडील

निरागस चेहऱ्यांच्या या मुलांनी रुग्णालयातल्या सर्वांचं लक्ष वेधून घेतलं. झाल्टे दांपत्याच्या चेहऱ्यावरील आनंद खूप काही सांगत होता. पण, हा आनंद त्यांना सहजासहजी मिळालेला नाही.

चार वर्षांपूर्वी सागर झाल्टे आणि शीतल यांची भेट झाली. भेटीचं रुपांतर मैत्रीमध्ये आणि नंतर प्रेमामध्ये झालं. 

दोघांचीही जात वेगवेगळी. मात्र तरीही त्यांनी घरच्यांच्या संमतीनं लग्न केलं. लग्नानंतर जसं प्रत्येक जोडपं अपत्यसुखाची स्वप्न पाहतात, तशीच त्यांनीही पाहिली. जवळपास अडीच तीन वर्षांनंतर त्यांच्या आयुष्यात तो क्षण आला. 

याविषयी सागर सांगतात, "ज्यावेळेस आम्ही आई-बाबा होणार आहोत असं समजलं तेव्हा आमचा आनंद गगनात मावेनासा झाला. आम्ही त्यावेळी गुजरातमध्ये माझ्या सासुरवाडीत होतो. मुंबईत परतल्यावर आम्ही विक्रोळीच्या एका डॉक्टरकडे नियमित तपासणी करत होतो. त्यांच्याकडे आम्ही साडेसात महिने उपचार घेतले. पाचव्या महिन्यात करण्यात येणाऱ्या सर्व टेस्टस केल्या. सोनोग्राफी केली. डॉक्टरांनी सर्व रिपोर्ट्स एकदम नॉर्मल असल्याचं सांगितलं." 

"मुलीची पहिलं बाळंतपण आईच्या घरी होतं. त्याप्रमाणे मी शीतलला घेऊन गुजरातला सासुरवाडीला गेलो. तेव्हा तिथल्या डॉक्टरनं आम्हाला रिपोर्ट वाचून सांगितलं की, तुमचं मूल हे सयामी जुळं आहे. हे ऐकून आम्हाला मोठ्ठा धक्काच बसला. आतापर्यंत सर्व काही छान होतं. सर्व रिपोर्ट ठीक होते. तेव्हा हे एकदमच असं कसं झालं?" सागर पुढे सांगतात.

डॉक्टरांच्या या एका वाक्यानं सागर आणि शीतल यांच्या आयुष्यात वादळच आलं. आपली मुलं चिटकलेली आहेत असं कळल्यानंतर शीतल यांना मोठा धक्काच बसला.  

सयामी जुळे प्रिन्स आणि लव

त्यावेळची परिस्थितीबद्दल सांगताना शीतल म्हणाल्या की, "तेव्हा मला खूप टेंशन आलं होतं. आतापर्यंत मी हे टीव्हीवर, डिस्कव्हरी चॅनलवर पाहात होते. मात्र आता हे माझ्यासोबत घडेल असं स्वप्नातसुध्दा वाटलं नव्हतं. पण काहीही असो परिस्थितीला सामोरं जायचं ठरवलं होतं."

2016 मध्ये सयामी जुळ्यांचा जन्म 

झाल्टे दाम्पत्यानं लागलीच मुंबईतल्या त्यांच्या डॉक्टरांची भेट घेतली आणि झालेल्या प्रकाराबद्दल विचारणा केली. तेव्हा डॉक्टरांनाही धक्का बसला.

"त्या डॉक्टरांनी आमची माफी मागितली. मात्र त्यांच्या या एका चुकीमुळे आम्हाला काय यातना भोगाव्या लागणार होत्या याची त्यांना कल्पना नव्हती," असं सागर म्हणतात.

"या काळात मला माझ्या... \n\nवरील लेखासाठी मला एक चांगले शीर्षक द्या.
सयामी जुळ्यांना आता आम्ही डॉक्टर बनवू - झाल्टे दांपत्य